ประกาศคณะกรรมการกํากับหลักทรัพย์และตลาดหลักทรัพย์ที่ กจ. 26/2543เรื่อง การเสนอขายหลักทรัพย์ที่ออกโดยบริษัทต่างประเทศให้แก่กรรมการหรือพนักงานของบริษัทต่างประเทศ บริษัทร่วม บริษัทย่อยหรือสาขาของบริษัทดังกล่าว ในประเทศไทย อาศัยอํานาจตามความในมาตรา 14 มาตรา 35 มาตรา 56 มาตรา 64 มาตรา 67มาตรา 69 และมาตรา 88 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ให้ยกเลิกประกาศคณะกรรมการกํากับหลักทรัพย์และตลาดหลักทรัพย์ที่ กจ. 41 /2541 เรื่อง การเสนอขายหลักทรัพย์ที่ออกโดยบริษัทต่างประเทศให้แก่กรรมการหรือพนักงานของบริษัทหรือบริษัทย่อยในประเทศไทย ลงวันที่ 8 พฤศจิกายน พ.ศ. 2541ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้ "บริษัทต่างประเทศ" หมายความว่า บริษัทที่จัดตั้งตามกฎหมายต่างประเทศ "หน่วยงานที่กํากับดูแลการเสนอขายหลักทรัพย์" หมายความว่า หน่วยงานที่มีหน้าที่กํากับดูแลเกี่ยวกับการเสนอขายหลักทรัพย์ในตลาดแรกหรือตลาดรองของประเทศที่หุ้นของบริษัทต่างประเทศจดทะเบียนซื้อขายในตลาดหลักทรัพย์ของประเทศนั้น "หลักทรัพย์" หมายความว่า หุ้นหรือใบสําคัญแสดงสิทธิที่จะซื้อหุ้น ซึ่งออกโดยบริษัทต่างประเทศ "ใบสําคัญแสดงสิทธิที่จะซื้อหุ้น" หมายความว่า ใบสําคัญแสดงสิทธิที่จะซื้อหุ้นที่ออกโดยบริษัทต่างประเทศ ซึ่งให้สิทธิที่จะซื้อหุ้นที่ออกโดยบริษัทต่างประเทศนั้นเอง "กรรมการ" หมายความว่า กรรมการของบริษัทต่างประเทศ หรือกรรมการของบริษัทร่วมหรือบริษัทย่อย ซึ่งตั้งอยู่ในประเทศไทย "พนักงาน" หมายความว่า พนักงานของบริษัทต่างประเทศ หรือพนักงานของบริษัทร่วม บริษัทย่อย หรือสาขาของบริษัทดังกล่าว ซึ่งตั้งอยู่ในประเทศไทย "บริษัทย่อย" หมายความว่า (1) บริษัทที่บริษัทต่างประเทศถือหุ้นและมีสิทธิออกเสียงเกินกว่าร้อยละห้าสิบของสิทธิออกเสียงทั้งหมดของบริษัทนั้น (2) บริษัทที่บริษัทตาม (1) ถือหุ้นและมีสิทธิออกเสียงเกินกว่าร้อยละห้าสิบของสิทธิออกเสียงทั้งหมดของบริษัทนั้น (3) บริษัทที่อยู่ภายใต้การควบคุมไปเป็นทอด ๆ โดยเริ่มจากการถือหุ้นและมีสิทธิออกเสียงของบริษัทตาม (2) ในบริษัทที่อยู่ภายใต้การควบคุม โดยการถือหุ้นและมีสิทธิออกเสียงของบริษัทดังกล่าวในแต่ละทอดเกินกว่าร้อยละห้าสิบของสิทธิออกเสียงทั้งหมดของบริษัทที่อยู่ภายใต้การควบคุมนั้น (4) บริษัทที่บริษัทต่างประเทศ หรือบริษัทตาม (1) (2) หรือ (3) ถือหุ้นและมีสิทธิออกเสียงรวมกันเกินกว่าร้อยละห้าสิบของสิทธิออกเสียงทั้งหมดของบริษัทนั้น "บริษัทร่วม" หมายความว่า บริษัทที่บริษัทต่างประเทศหรือบริษัทย่อยถือหุ้นและมีสิทธิออกเสียงรวมกันเกินกว่าร้อยละยี่สิบแต่ไม่เกินร้อยละห้าสิบของสิทธิออกเสียงทั้งหมดของบริษัทนั้น "การเสนอขายหลักทรัพย์ให้แก่กรรมการหรือพนักงานในวงจํากัด" หมายความว่า (1) การเสนอขายหลักทรัพย์ให้แก่กรรมการหรือพนักงานที่มีจํานวนไม่เกินสามสิบห้ารายในรอบระยะเวลาสิบสองเดือนใด ๆ (2) การเสนอขายหุ้นให้แก่กรรมการหรือพนักงานที่มีมูลค่าการเสนอขายไม่เกินยี่สิบล้านบาทในรอบระยะเวลาสิบสองเดือนใด ๆ ทั้งนี้ การคํานวณมูลค่ารวมของหุ้นดังกล่าวให้ถือเอาราคาเสนอขายหุ้นนั้นเป็นเกณฑ์ "แบบแสดงรายการข้อมูล" หมายความว่า แบบแสดงรายการข้อมูลการเสนอขายหลักทรัพย์ "การปิดการขาย" หมายความว่า การที่บริษัทต่างประเทศได้ขายหลักทรัพย์ตามที่เสนอขายไว้ทั้งหมดแล้ว หรือโครงการสิ้นสุดอายุแล้ว "โครงการ" หมายความว่า โครงการให้สิทธิซื้อหลักทรัพย์แก่กรรมการหรือพนักงาน "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ ส่วน ๑ การขออนุญาตและการอนุญาต ข้อ ๔ บริษัทต่างประเทศที่ประสงค์จะเสนอขายหลักทรัพย์ให้แก่กรรมการหรือพนักงานที่ปฏิบัติงานอยู่ในประเทศไทยให้อยู่ภายใต้บังคับประกาศนี้ ข้อ ๕ การเสนอขายหลักทรัพย์ตามข้อ 4 โดยบริษัทต่างประเทศซึ่งเข้าหลักเกณฑ์ต่อไปนี้ให้กระทําได้โดยถือว่าได้รับอนุญาตจากสํานักงานแล้ว (1) (ก) บริษัทต่างประเทศซึ่งมีหุ้นเป็นหลักทรัพย์จดทะเบียนในตลาดหลักทรัพย์ของประเทศที่มีหน่วยงานที่กํากับดูแลการเสนอขายหลักทรัพย์เป็นสมาชิกสามัญของ International Organization of Securities Commissions (IOSCO) หรือ (ข) บริษัทต่างประเทศซึ่งมีหุ้นเป็นหลักทรัพย์จดทะเบียนในตลาดหลักทรัพย์ที่เป็นสมาชิกของ Federation Internationale des Bourses de Valeurs (FIBV) และ (2) บริษัทต่างประเทศมีการเปิดเผยข้อมูลเกี่ยวกับการประกอบธุรกิจ ฐานะการเงินและผลการดําเนินงานของบริษัทต่อสาธารณชนตามกฎเกณฑ์ของหน่วยงานหรือองค์การตาม (1) แล้วข้อ ๖ บริษัทต่างประเทศที่มิใช่บริษัทตามข้อ 5 จะได้รับอนุญาตจากสํานักงานให้เสนอขายหลักทรัพย์ตามข้อ 4 ก็ต่อเมื่อสามารถแสดงต่อสํานักงานได้ว่า (1) การเปิดเผยข้อมูลของบริษัทต่างประเทศอยู่ภายใต้การกํากับดูแลของหน่วยงานหรือองค์การซึ่งมีหลักเกณฑ์ วิธีการ และมาตรการคุ้มครองผู้ถือหลักทรัพย์ในส่วนที่เป็นสาระสําคัญไม่ต่างจากการเปิดเผยข้อมูลของบริษัทต่างประเทศตามข้อ 5(1)(ก) หรือ (ข) แล้วแต่กรณี (2) บริษัทต่างประเทศมีการเปิดเผยข้อมูลของบริษัทตามกฎเกณฑ์ของหน่วยงานหรือองค์การตาม (1) แล้ว ให้สํานักงานแจ้งผลการพิจารณาคําขออนุญาตตามวรรคหนึ่งไปยังบริษัทต่างประเทศโดยไม่ชักช้าข้อ ๗ ในกรณีที่หลักทรัพย์ตามข้อ 5 หรือข้อ 6 เป็นใบสําคัญแสดงสิทธิที่จะซื้อหุ้น เมื่อบริษัทต่างประเทศได้รับอนุญาตให้เสนอขายใบสําคัญแสดงสิทธิแล้ว ให้ถือว่าบริษัทต่างประเทศนั้นได้รับอนุญาตให้เสนอขายหุ้นเพื่อรองรับใบสําคัญแสดงสิทธิดังกล่าวด้วยส่วน ๒ การเปิดเผยข้อมูลก่อนการเสนอขายหลักทรัพย์ ข้อ ๘ เว้นแต่เป็นการเสนอขายหลักทรัพย์ให้แก่กรรมการหรือพนักงานในวงจํากัดให้บริษัทต่างประเทศดําเนินการดังต่อไปนี้ ก่อนการเสนอขาย (1) แต่งตั้งบุคคลในประเทศไทยเพื่อเป็นตัวแทนของบริษัทต่างประเทศในการติดต่อกับสํานักงานและผู้ถือหลักทรัพย์ของบริษัทต่างประเทศซึ่งอยู่ในประเทศไทย และในการดําเนินการใด ๆ เพื่อให้เป็นไปตามพระราชบัญญัติหลักทรัพย์และตลาดหลักทรัพย์ พ.ศ. 2535 และประกาศที่ออกโดยอาศัยอํานาจตามกฎหมายดังกล่าว (2) ยื่นแบบแสดงรายการข้อมูลและร่างหนังสือชี้ชวนต่อสํานักงานจํานวนสามชุด (3) จัดให้มีสําเนาเอกสารตาม (2) ไว้ ณ สถานที่ตั้งของบุคคลที่เป็นตัวแทนของบริษัทต่างประเทศตาม (1) หรือ ณ สถานประกอบการที่กรรมการหรือพนักงานปฏิบัติงานอยู่ เพื่อแจกจ่ายแก่กรรมการหรือพนักงาน หรือเพื่อให้กรรมการหรือพนักงานตรวจดูได้ (4) จัดให้มีบุคลากรที่มีความรู้ความเข้าใจข้อมูลในแบบแสดงรายการข้อมูลและร่างหนังสือชี้ชวน และเอกสารอื่นใดที่บริษัทต่างประเทศมีหน้าที่ต้องยื่นต่อสํานักงานตามประกาศนี้ เพื่อทําหน้าที่ตอบข้อซักถามของกรรมการหรือพนักงานเกี่ยวกับข้อมูลดังกล่าวในระหว่างเวลาทําการ ตั้งแต่วันที่บริษัทได้ยื่นแบบแสดงรายการข้อมูลและร่างหนังสือชี้ชวนต่อสํานักงานจนถึงวันที่ยกเลิกโครงการก่อนการขายหลักทรัพย์แก่กรรมการหรือพนักงานหรือวันที่ปิดการขาย แล้วแต่กรณี ให้นําความในวรรคหนึ่งมาใช้บังคับกับการเสนอขายหลักทรัพย์ที่บริษัทต่างประเทศซื้อคืนมาจากผู้ถือหลักทรัพย์ (treasury stock) เฉพาะกรณีที่บริษัทต่างประเทศนั้นเป็นบริษัทตามข้อ 5 หรือแสดงได้ว่าเป็นบริษัทตามข้อ 6 ข้อ ๙ แบบแสดงรายการข้อมูลที่ยื่นต่อสํานักงานตามข้อ 8 ให้ประกอบด้วยเอกสารและข้อมูลดังต่อไปนี้ (1) เอกสารที่ปรากฏรายละเอียดของข้อมูลอย่างน้อยตามรายการที่กําหนดไว้ในมาตรา 69(1) ถึง (10) หรือมาตรา 71(1) ถึง (4) แล้วแต่กรณี (2) เอกสารการเปิดเผยข้อมูลเกี่ยวกับการประกอบธุรกิจ และฐานะการเงินและผลการดําเนินงานของบริษัทที่เป็นปัจจุบัน ซึ่งบริษัทต่างประเทศต้องยื่นต่อหน่วยงานหรือองค์การตามข้อ 5 หรือข้อ 6 เพื่อเปิดเผยต่อสาธารณชน (3) ลายมือชื่อของผู้มีอํานาจลงนามผูกพันบริษัทต่างประเทศเพื่อรับรองความถูกต้องครบถ้วนของข้อมูล (4) เอกสารที่แสดงว่าบริษัทต่างประเทศได้แต่งตั้งบุคคลในประเทศไทยเป็นตัวแทนเพื่อปฏิบัติหน้าที่ตามข้อ 8(1) ในกรณีที่เอกสารตาม (2) มีรายละเอียดของข้อมูลที่ปรากฏในเอกสารตาม (1) ครบถ้วน ให้ถือว่าแบบแสดงรายการข้อมูลที่ได้ยื่นประกอบด้วยเอกสารตาม (1) แล้ว ในกรณีที่เอกสารตาม (1) (2) หรือ (4) เป็นภาษาต่างประเทศอื่นนอกจากภาษาอังกฤษ ให้บริษัทต่างประเทศจัดให้มีคําแปลเอกสารดังกล่าวเป็นภาษาไทยหรือภาษาอังกฤษ โดยให้ผู้มีอํานาจลงนามผูกพันบริษัทต่างประเทศ หรือบริษัทร่วม บริษัทย่อย หรือสาขาของบริษัทดังกล่าว ซึ่งตั้งอยู่ในประเทศไทยรับรองความถูกต้องของคําแปลและยื่นต่อสํานักงานพร้อมเอกสารดังกล่าวข้อ ๑๐ ภายใต้บังคับมาตรา 68 และมาตรา 75 ในกรณีที่บริษัทต่างประเทศได้ชําระค่าธรรมเนียมการยื่นแบบแสดงรายการข้อมูลครบถ้วนตามหลักเกณฑ์และวิธีการที่สํานักงานประกาศกําหนดแล้ว ให้แบบแสดงรายการข้อมูลและร่างหนังสือชี้ชวนที่ยื่นตามข้อ 8 มีผลใช้บังคับในวันดังต่อไปนี้ (1) เมื่อพ้นกําหนดสิบห้าวันนับแต่วันที่สํานักงานได้รับแบบแสดงรายการข้อมูลและร่างหนังสือชี้ชวนครบถ้วนตามที่กําหนด (2) ในวันทําการถัดจากวันที่สํานักงานได้รับแบบแสดงรายการข้อมูลและร่างหนังสือชี้ชวนครบถ้วนตามที่กําหนด ในกรณีที่ระยะเวลาที่ให้กรรมการหรือพนักงานซื้อหรือใช้สิทธิซื้อหลักทรัพย์จะเริ่มขึ้นเมื่อพ้นเวลาอย่างน้อยสิบห้าวันนับแต่วันที่สํานักงานได้รับแบบแสดงรายการข้อมูลและร่างหนังสือชี้ชวนครบถ้วนตามที่กําหนดข้อ ๑๑ ร่างหนังสือชี้ชวนที่บริษัทต่างประเทศต้องยื่นต่อสํานักงานตามข้อ 8 ให้เป็นไปตามประกาศสํานักงานซึ่งออกโดยอาศัยอํานาจตามมาตรา 72ส่วน ๓ การเปิดเผยข้อมูลและหน้าที่ภายหลังการเสนอขายหลักทรัพย์ ข้อ ๑๒ เว้นแต่เป็นการเสนอขายหลักทรัพย์ให้แก่กรรมการหรือพนักงานในวงจํากัด นับแต่วันที่แบบแสดงรายการข้อมูลและร่างหนังสือชี้ชวนของบริษัทต่างประเทศที่ได้ยื่นต่อสํานักงานตามส่วนที่ 2 มีผลใช้บังคับ ให้บริษัทต่างประเทศมีหน้าที่ดังต่อไปนี้ (1) จัดส่งงบการเงิน รายงานเกี่ยวกับฐานะการเงินและผลการดําเนินงานและรายงานเหตุการณ์สําคัญที่กระทบต่อสิทธิประโยชน์ของผู้ถือหลักทรัพย์ที่ต้องเปิดเผยต่อสาธารณชน ซึ่งบริษัทต่างประเทศต้องยื่นต่อหน่วยงานหรือองค์การตามข้อ 5 หรือข้อ 6 และรับรองความถูกต้องครบถ้วนของข้อมูลโดยผู้มีอํานาจลงนามผูกพันบริษัทต่างประเทศ ให้แก่สํานักงานจํานวนสองชุด (2) จัดให้มีสําเนาเอกสารตาม (1)ไว้ ณ สถานที่ตั้งของบุคคลที่เป็นตัวแทนของบริษัทต่างประเทศตามข้อ 8(1) หรือ ณ สถานประกอบการที่กรรมการหรือพนักงานปฏิบัติงานอยู่ ทั้งนี้ ให้บริษัทต่างประเทศปฏิบัติตามวรรคหนึ่งภายในสิบห้าวันนับแต่วันที่บริษัทต่างประเทศยื่นเอกสารดังกล่าวต่อหน่วยงานหรือองค์การตามข้อ 5 หรือข้อ 6 ในกรณีที่เอกสารตาม (1) เป็นภาษาต่างประเทศอื่นนอกจากภาษาอังกฤษให้บริษัทต่างประเทศจัดให้มีคําแปลเอกสารดังกล่าวเป็นภาษาไทยหรือภาษาอังกฤษ โดยให้ผู้มีอํานาจลงนามผูกพันบริษัทต่างประเทศ หรือบริษัทร่วม บริษัทย่อย หรือสาขาของบริษัทดังกล่าว ซึ่งตั้งอยู่ในประเทศไทยรับรองความถูกต้องของคําแปลและยื่นต่อสํานักงานพร้อมเอกสารดังกล่าวข้อ ๑๓ ให้บริษัทต่างประเทศสิ้นสุดหน้าที่ตามข้อ 12 เมื่อมีเหตุดังต่อไปนี้ (1) เมื่อบริษัทต่างประเทศยกเลิกโครงการก่อนการขายหลักทรัพย์แก่กรรมการหรือพนักงาน (2) เมื่อปิดการขาย ให้บริษัทต่างประเทศแจ้งเหตุตามวรรคหนึ่งต่อสํานักงานก่อนถึงกําหนดเวลาส่งงบการเงินและรายงานต่าง ๆ ของบริษัทตามข้อ 12ข้อ ๑๔ ในกรณีที่มีการออกใบหลักทรัพย์ ให้บริษัทต่างประเทศส่งมอบใบหลักทรัพย์ต่อผู้ถือหลักทรัพย์โดยปฏิบัติตามประกาศคณะกรรมการกํากับหลักทรัพย์และตลาดหลักทรัพย์ที่ออกโดยอาศัยอํานาจตามมาตรา 88ข้อ ๑๕ ให้บริษัทต่างประเทศที่ได้รับอนุญาตตามประกาศนี้รายงานผลการขายหลักทรัพย์โดยปฏิบัติตามหลักเกณฑ์ที่สํานักงานประกาศกําหนดผู้มีอํานาจลงนาม - ประกาศ ณ วันที่ 4 สิงหาคม พ.ศ. 2543 (นายธารินทร์ นิมมานเหมินท์) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์